## Rješenje kojim se ocjenjuje dopuštenom provedba koncentracije koja će nastati stjecanjem više od 33 udjela u temeljnom kapitalu Samoborske banke d.d. Samobor od strane Strahinjčice d.d. Krapina

### NN 152/2003 (26.9.2003.), Rješenje kojim se ocjenjuje dopuštenom provedba koncentracije koja će nastati stjecanjem više od 33 udjela u temeljnom kapitalu Samoborske banke d.d. Samobor od strane Strahinjčice d.d. Krapina

if !supportEmptyParas endif

# HRVATSKA NARODNA BANKA

2206

Na teme­lju
članka 39. stavak 2. pod i) Zakona o Hrvatskoj narodnoj banci (»Narodne
novine«, br. 36/2001.), a u vezi s člankom 40. Zakona o bankama (»Narodne
novine«, br. 84/2002.) i točkom 9.1.1. Odluke o zaštiti tržišnog natjeca­nja
unutar bankarskog sektora (»Narodne novine«, br. 48/2003.), odlučujući povodom
prijave namjere provedbe koncentracije koju je podnijela Strahi­njčica d.d. sa
sjedištem u Krapini, Ivana Rendića 11, guverner Hrvatske narodne banke donosi

## RJEŠENJE

1. Ocje­njuje
se dopuštenom provedba koncentracije koja će nastati stjeca­njem više od 33%
udjela u teme­ljnom kapitalu Samoborske banke d.d., Samobor, Trg kra­lja
Tomislava 8, od strane Strahi­njčice d.d., Krapina, Ivana Rendića 11.

2. Ovo
je rješe­nje konačno u upravnom postupku.

3. Ovo će
rješe­nje biti objav­ljeno u »Narodnim novinama«.

```
Obrazlože­nje
```

Dana
12. lip­nja 2003. Strahi­njčica d.d., Krapina, Ivana Ren­di­ća 11, podnijela je
Hrvatskoj narodnoj banci Prijavu namjere provedbe koncentracije u smislu članka
40. Zakona o bankama (»Narodne novine«, br. 84/2002.) i točke 7. Odluke o zaštiti
tržišnog natjeca­nja unutar bankarskog sektora (»Narodne novine«, br. 48/2003.;
u nastavku teksta: Odluka).

U postupku ocjene dopuštenosti koncentracije utvrđene
su slje­deće či­njenice:

1. Sudionici koncentracije su Strahi­njčica d.d. i
Samoborska banka d.d., Samobor, Trg kra­lja Tomislava 8.

2. Imate­lj većinskog udjela (89,14%) u teme­ljnom
kapitalu Strahi­njčice d.d. je Dragutin Plahutar iz Krapinskih Toplica.

3. Dragutin Plahutar je istovremeno i većinski dioničar
Zagorske banke d.d., Krapina, Trg Ljudevita Gaja 6-7, sa 94,43% udjela u teme­ljnom
kapitalu te banke.

4. Strahi­njčica d.d. namjerava steći više od 33%
udjela u te­me­ljnom kapitalu Samoborske banke d.d., te je u skladu s odred­bom
članka 20. Zakona o bankama dana 12. lip­nja 2003. podnijela i zahtjev
Hrvatskoj narodnoj banci za izdava­nje prethodne suglasnosti za stjeca­nje više
od 33% dionica Samoborske banke d.d.

5. Pravni okvir koncentracije je stjeca­nje dionica
Samoborske banke d.d. i time i prevladavajuće­g utjecaja u teme­ljnom kapitalu
navedene banke. Pravni osnov koncentracije su ugovori koje je Strahi­njčica
sklopila ili namjerava sklopiti s imate­ljima dionica Samoborske banke d.d.:
ugovor sklop­ljen sa Samoborskom bankom d.d. o kupoprodaji 3.873 vlastite
dionice, koje predstav­ljaju 9,99% udjela u teme­ljnom kapitalu navedene banke,
predugovor sklop­ljen sa Samoborskom bankom d.d. o kupoprodaji vlastitih
dionica o stjeca­nju da­lj­nje 5.702 dionice ili 14,72% udjela u teme­ljnom
kapitalu i ugovor sklop­ljen sa V. H. Trade d.o.o., Zagreb kojim bi Strahi­njčica
d.d. stekla dodatnu 2.261 dionicu ili 5,84% udjela u teme­ljnom kapitalu
navedene banke. Ovim pravnim poslovima Strahi­njčica d.d. stekla bi ukupno
30,55% udjela u teme­ljnom kapitalu Samoborske banke d.d., dok još uvijek pre­govara
o stjeca­nju dodatnih dionica s kojima bi stekla ukupno preko 33% dionica
navedene banke.

6. Predmetnom koncentracijom Strahi­njčica d.d. stječe
prev­la­davajući utjecaj u teme­ljnom kapitalu Samoborske banke d.d. Nakon
namjeravanog stjeca­nja planira se provesti pripaja­nje Zagorske banke d.d.
Samoborskoj banci d.d. i tako povećati teme­lj­ni kapital Samoborske banke d.d.
na 49.247.400,00 kuna.

7.
Razlog provođe­nja namjeravane koncentracije je udovo­ljava­nje odredbama
Zakona o bankama o minimalnom teme­ljnom kapitalu banaka, budući da Samoborska
banka d.d. i Zagorska banka d.d. moraju povećati teme­ljni kapital na zakonski
minimum od 40 milijuna kuna, te stvara­nje jedne kapitalno jače banke koja bi
bo­lje mogla udovo­ljiti zahtjevima tržišta.

8. Kao mjerodavno tržište određeno je tržište
univerzalnog bankarstva na području Zagrebačke županije. Mjerodavno tržište u
svojoj proizvodnoj dimenziji (tržište univerzalnog bankarstva) određeno je na
teme­lju usluga koje pruža Samoborska banka d.d. Zem­ljopisna dimenzija
mjerodavnog tržišta određena je na teme­lju mreže distribucije Samoborske banke
d.d. koja pokriva područje grada Samobora i okolice. Međutim, budući da
trenutno ne postoje podaci o kreditnoj i depozitnoj aktivnosti poslovnih banaka
po županijama, te da provedbom predmetne koncentracije Strahi­njčica d.d. stječe
postojeći tržišni udio Samoborske banke d.d., razmatrana je samo mreža podružnica
i poslovnica poslovnih banaka u Zagrebačkoj županiji, te je analiziran tržišni
udio Samoborske banke d.d. na tržištu univerzalnog bankarstva Republike
Hrvatske.

Aktiva Samoborske banke d.d. je ma­nja od 500
milijuna kuna, te je njezin tržišni udio mjeren prema ukupno prim­ljenim
depozitima, ukupno izdanim kreditima i ukupnoj aktivi analiziran u odnosu na tržišne
udjele deset banaka koje su s obzirom na visinu aktive i rasprostra­njenost mreže
usporedive sa ­njom.

Samoborska banka u Zagrebačkoj županiji ima ukupno
pet poslovnica i podružnica, dok ostalih devet usporedivih banaka ima između
jedne i pet poslovnica i podružnica. Tržištem Zagrebačke županije dominiraju
poslovnice i podružnice Grupe Zagrebačke banke d.d., slijede poslovnice i podružnice
Grupe Privredne banke Zagreb d.d., Erste & Steiermärkische banke d.d.,
Raiffeisenbank Austria d.d., Hypo Grupe, Grupe Nove banke d.d. i Splitske
banke.

Prema podacima Hrvatske narodne banke na dan 31.
prosinca 2002. (revidirani podaci) Samoborska banka d.d. je imala 58.883.000,00
kuna ukupno izdanih kredita, što čini 0,06% ukupno izdanih kredita bankarskog
sektora Republike Hrvatske, te 213.092.000,00 kuna ukupno prim­ljenih depozita,
što predstav­lja 0,17% ukupno prim­ljenih depozita unutar bankarskog sustava
Republike Hrvatske.

Na dan 31. prosinca 2002. (revidirani podaci)
Samoborska banka d.d. je imala ukupnu aktivu u vrijednosti od 281.808.000,00
kuna, što predstav­lja 0,16% ukupne aktive bankarskog sektora Republike
Hrvatske.

Iz iznijetog proizlazi da je tržišni udio Samoborske
banke d.d. na tržištu univerzalnog bankarstva Republike Hrvatske prema
revidiranim podacima Hrvatske narodne banke na dan 31. prosinca 2002. iznosio
između 0,06% i 0,17%. S pet poslovnica i podružnica Samoborska banka d.d. je
aktivna na tržištu univerzalnog bankarstva Zagrebačke županije. Osim poslovnica
kao tradicionalnog kanala distribucije Samoborska banka ne raspolaže
alternativnim kanalima distribucije.

9.
Udjeli sudionika koncentracije u drugim poduzetnicima

Sudionici
predmetne koncentracije nemaju neizravnih ulaga­nja. Samoborska banka d.d. ima
sljedeća izravna ulaga­nja:

• Tržište
novca Zagreb (1,95% udjela),

•
Zagrebačka burza (udjel u visini od 60.000,00 kuna), te

• TAL
d.o.o., Ogulin (12,99% udjela).

Strahi­njčica d.d. ima sljedeća izravna ulaga­nja:

• Zagorska banka d.d., Krapina (89,43% udjela),

• Stražaplastika d.d., Hum na Sutli (53,82% udjela),

• Dekor d.d., Zabok (57,64% udjela),

• Aquae vivae d.o.o., Krapinske toplice (100,00%
udjela),

• Trgocentar d.o.o., Zabok (1,12% udjela),

• Ultra grupa d.o.o., Zagreb (12,5 udjela).

Osim vlasničkog odnosa sa Zagorskom bankom d.d.,
Krapina, ne postoji drugi oblik povezanosti sudionika koncentracije sa ostalim
poduzetnicima unutar financijskog, odnosno bankarskog tržišta.

Razmatrajući navedene či­njenice ocije­njeno je s­ljedeće:

1. Stjeca­njem više od 33% dionica Samoborske banke
d.d. Strahi­njčica d.d. stječe ujedno i prevladavajući utjecaj u Samoborskoj
banci d.d., te s obzirom na povezanost Strahi­njčice d.d. sa Zagorskom bankom
d.d., predmetnim stjeca­njem nastaje koncentracija definirana u točki 6.1.
Odluke o zaštiti tržišnog natjeca­nja unutar bankarskog sektora, koja podliježe
obveznoj prijavi radi ocjene da li ­njome može doći do sprječava­nja, ograničava­nja
ili narušava­nja tržišnog natjeca­nja u smislu točke 1.5. navedene odluke.

2. Tržišni udio Samoborske banke na tržištu
univerzalnog bankarstva Republike Hrvatske je ma­nji od 0,20%. Iako nisu
analizirani tržišni udjeli na mjerodavnom tržištu (područje Zagre­bač­ke županije)
već samo na razini Republike Hrvatske, sa sigurnoš­ću se može ustvrditi da
provedbom predmetne koncentracije neće doći do stvara­nja ili jača­nja vladajuće­g
položaja Samoborske banke d.d., odnosno da neće doći do ograničava­nja, sprječava­nja
ili narušava­nja tržišnog natjeca­nja na tržištu pruža­nja bankarskih i
financijskih usluga Republike Hrvatske, ili na ­nje­govom dijelu.

Na teme­lju iznijetoga odlučeno je kao u izreci.

POUKA O PRAVNOM LIJEKU:

Ovo je rješe­nje konačno u upravnom postupku i protiv
­nje­ga nije dopuštena žalba, već se može pokrenuti upravni spor tužbom
neposredno kod Upravnog suda Republike Hrvatske u roku od 30 dana od dana
dostave ovog rješe­nja.

Urbroj: 269-020/09-03/ŽR
Zagreb, 16. rujna 2003.

Guverner
Hrvatske narodne banke
**dr. sc. Že­ljko Rohatinski,** v. r.

Rješenje, NN 152/2003-2206